**ΕΝΩΣΗ ΥΠΑΛΛΗΛΩΝ ΠΥΡΟΣΒΕΣΤΙΚΟΥ**

**ΣΩΜΑΤΟΣ**

**ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ**

.

Ε.Υ.Π.Σ.Π.ΣΤ.Ε. – Μέλος της Π.Ο.Ε.Υ.Π.Σ.

ΑΝΑΓΝΩΡΙΣΜΕΝΗ ΜΕ ΤΗΝ ΥΠ’ΑΡΙΘΜ. 76/1998 ΑΠΟΦΑΣΗ ΠΡΩΤΟΔΙΚΕΙΟΥ ΛΑΜΙΑΣ

ΕΔΡΑ: Λαμία – Κων/νου Καραμανλή 3 Π.Υ. Λαμίας

Τ.Κ.: 35100, ΤΗΛ.& ΦΑΞ.: 2231033636

. .

**Τηλ. Προέδρου : 6973771276-6981890371 ΛΑΜΙΑ 17-01-2020**

**Τηλ. Γενικού Γραμματέα : 6976732688**

**ΠΡΟΣ : ΟΛΑ ΤΑ ΜΕΛΗ**

**ΑΡ. ΠΡΩΤ.11**

**ANAKOIΝΩΣΗ**

Συναδέλφισσες - Συνάδελφοι η Ένωση μας παραβρέθηκε στη συνδιάσκεψη της Ομοσπονδίας στις **14-01-2020 στην Αθήνα** με τον Πρόεδρο και τον Αναπληρωτή Γραμματέα με θέμα: «**Αναδιοργάνωση του Πυροσβεστικού Σώματος».**

Σύμφωνα με δήλωση του Εθνικού Διοικητή Πολιτικής Προστασίας και πρώην Αρχηγού Π.Σ κ. Βασίλειου Παπαγεωργίου και του υπηρεσιακού παράγοντα και Δντή Ανθρωπίνων Πόρων του Α.Π.Σ., Υποστράτηγου κ. Αλέξιου Ράπανου, το προσχέδιο του νόμου, μετά τις τροποποιήσεις που θα αναλύσουμε παρακάτω, κατατέθηκε στις 14-01-2020, το πρωί, στο Γενικό Λογιστήριο του Κράτους (Δ21).

Μέχρι να φτάσουμε σε αυτό το σημείο, προηγήθηκαν **14 ημέρες δημόσιας** **διαβούλευσης** (το μέγιστο επιτρεπόμενο όριο ημερών από τον νόμο), κατά την οποία είχε την δυνατότητα ο καθένας μας να μπει στην ιστοσελίδα open.gov και να παρουσιάσει τις προτάσεις του.

Παράλληλα, όλα τα Πρωτοβάθμια πυροσβεστικά σωματεία και η Ομοσπονδία Πυροσβεστών Ελλάδος, σε επαφές με την επιτροπή κατάρτισης του προσχεδίου, εργάστηκαν στενά, για την τροποποίηση και συμπλήρωση του νομοθετήματος πριν σταλεί στην Ολομέλεια της Βουλής προς ψήφιση.

Κάτω από τη στενή επίβλεψη του γ.γ. Π.Π κ Νίκο Χαρδαλία, εκτελέστηκε (διαδικασία που ακόμη συνεχίζεται) ένας πρωτοφανής κύκλος εργασιών για την βελτίωση, προς τους χαμηλόβαθμους πυροσβέστες, του τελικού νομοθετήματος, με πάνω από **60 παρεμβάσεις**, το αποτέλεσμα πλησιάζει τις προσδοκίες μας σε μεγάλο βαθμό, όσο αφορά τα πάγια θεσμικά αιτήματά μας.

Στη Συνέλευση της Ομοσπονδίας, την **Τρίτη 14 Ιανουαρίου 2020**, εκφράστηκαν από όλους τους αντιπροσώπους των Ενώσεων, αισιόδοξα μηνύματα. Ο Πρόεδρος κ. Δημήτριος Σταθόπουλος, ανέλυσε τις τροποποιήσεις που έγιναν και τοποθετήθηκε σύμφωνα με τους τελικούς σκοπούς της Ομοσπονδίας, αλλά και τους κινδύνους που εγκυμονούν. Τόνισε επίσης, την ομοψυχία και το πνεύμα συνεργασίας από όλες τις παρατάξεις, για το κοινό συμφέρον. Αξιοσημείωτη επισήμανση της Ομοσπονδίας ήταν, η κατάθεση ολοκληρωμένων προτάσεων από όλες τις Ενώσεις της Ελλάδος.

Ο κ. Παπαγεωργίου τόνισε ότι το συγκεκριμένο νομοσχέδιο είναι στην κατεύθυνση επίλυσης χρόνιων ζητημάτων και επ’ ουδενί θέτει σε κίνδυνο το αδιαίρετο, την αυτοτέλεια και ανεξαρτησία του Πυροσβεστικού Σώματος.

**Βαθμολόγιο**

Η Σχολή Πυροσβεστών πλέον θα είναι **(8) οκτώ 6μήνων (**θεωρητική και πρακτική εκπαίδευση), αναβαθμίζοντας την σε Πανεπιστημιακού επιπέδου, όπως είναι και η Σχολή Ανθυποπυραγών.

Όλοι οι Πυροσβέστες θα προάγονται στον βαθμό του Υπαρχιπυροσβέστη στα **5 χρόνια** και στα **15 χρόνια** θα γίνονται Αρχιπυροσβέστες. Πυρονόμοι θα γίνονται στα **26 χρόνια** πραγματικής υπηρεσίας. Ένα μήνα πριν την αποστράτευση τους, θα λαμβάνουν τον βαθμό του Ανθυποπυραγού. Οι προαγωγές αυτές θα γίνονται χωρίς εξετάσεις και σχολές, ενώ οι υπάλληλοι θα παραμένουν στις Υπηρεσίες τους, με τα ίδια καθήκοντά.

Θα ανασυσταθούν οι Σχολές Αρχιπυροσβεστών και Επιμόρφωσης Πυρονόμων, με πρόθεση λειτουργίας σε ετήσια ή διετή βάση. Σε αυτές θα μπορούν να εισέλθουν οι υποψήφιοι **ΜΟΝΟ ΜΕ εξετάσεις**.

Στη Σχολή Αρχιπυροσβεστών μπορούν να εισαχθούν όλοι οι επιτυχόντες πυροσβέστες που έχουν συμπληρώσει τέσσερα **(4) χρόνια πραγματικής** υπηρεσίας στον βαθμό τους. Η φοίτηση τους θα διαρκεί δέκα **(10) μήνες** και μετά θα επιστρέφουν στις Υπηρεσίες που προήλθαν. Οι επιτυχόντες πυροσβέστες που προέρχονται από πανελλήνιες (Π.Δ. 442016) ονομάζονται Αρχιπυροσβέστες, χωρίς να φοιτήσουν στην αντίστοιχη Σχολή, ενώ παίρνουν αρχαιότητα πίσω, από αυτούς που εισήλθαν στη Σχολή.

Οι Αρχιπυροσβέστες που συμπληρώνουν **(5) πέντε χρόνια** στον βαθμό, προάγονται σε Πυρονόμοι. Μετά από **(3) τρία χρόνια** (πρόταση της Ομοσπονδίας στα **2 χρόνια**) και εφόσον έχουν συμπληρώσει **(26) είκοσι έξη** χρόνια πραγματικής υπηρεσίας, με αίτησή τους χωρίς εξετάσεις και την παρακολούθηση **4τράμηνης Σχολής** Επιμόρφωσης, να προάγονται στο βαθμό του Ανθυποπυραγού. Στα **(32) τριάντα δύο χρόνια** να γίνονται Υποπυραγοί και να αποστρατεύονται Πυραγοί, ενώ κάτω από ορισμένες συνθήκες (όριο ηλικίας) να δύναται να φτάσουν μέχρι και τον βαθμό του Επιπυραγού.

Επίσης, οι Αρχιπυροσβέστες μετά τον **(3) τρίτο χρόνο** στον βαθμό δύναται να εξεταστούν για την εισαγωγή τους στη Σχολή Επιμόρφωσης, όπου μετά ακολουθούν την βαθμολογική εξέλιξη και τις μεταθέσεις των Αξιωματικών και να αποστρατευτούν μέχρι τον βαθμό του Αντιπύραρχου.

**Τα χρονικά όρια είναι υπό συζήτηση και ενδεχομένως να μεταβληθούν**.

**Μεταθέσεις**

Ο κανονισμός μεταθέσεων όπως γράφεται στο προσχέδιο, πλέον περιλαμβάνει όλους τους υπαλλήλους. Αμετάθετος ουσιαστικά, θα είναι ο πυροσβέστης που συμπληρώνει **26 χρόνια** πραγματικής υπηρεσίας ή γίνεται **50 χρονών** (υπό συζήτηση τα **55 του χρόνια)**. Η λεγόμενη μοριοδότηση θα υπολογίζεται, όπως είναι στο προσχέδιο, αλλά θα ισχύει αναδρομικά, για όλα τα χρόνια υπηρεσίας των υπαλλήλων.

Στο αίτημα της Ομοσπονδίας για πρόσληψη πυροσβεστών αεροδρομίων με αυξημένη εντοπιότητα, η Επιτροπή δήλωσε ότι δεν μπορεί να το εντάξει στο παρόν νομοσχέδιο, αλλά υπάρχει η πρόθεση να γίνει έκτακτη προκήρυξη. Με αυτό τον τρόπο θα εξαλειφτεί το ζήτημα της Fraport, έστω και με κάποια

χρονική καθυστέρηση, ενώ η εξυπηρέτηση των συναδέλφων που υπηρετούν εκτός Νομού συμφερόντων, θα γίνει από τους εξερχόμενους από τη Σχολή Πυροσβεστών.

Τους **πρώην** **3ετής** τους αναγνωρίζει σε αρχαιότητα **από το 2012**, και τους μοριοδοτεί αντίστοιχα, δίνει τον βαθμό του Υπαρχιπυροσβέστη μέσα **στο 2020,** όπως και τους δίνει την δυνατότητα να συμμετάσχουν στις εξετάσεις της Σχολής Αρχιπυροσβεστών.

Οι μετακινήσεις υπαλλήλων μεταξύ νησιών ή ηπειρωτικής - νησιωτικής χώρας (π.χ. Από Π.Υ Βόλου στο Π.Κ Σκοπέλου), θα μετράνε **ως μεταθέσεις**, διασφαλίζοντας έτσι τον υπάλληλο. Οι φετινές μεταθέσεις και μέχρι να γίνει η καταμέτρηση των μορίων, όπως και η αναμενόμενη αναδιάρθρωση των Υπηρεσιών, θα γίνει με το παλιό κανονισμό μεταθέσεων.

Επίσης, οι μεταθέσεις λόγο σπουδών, μετατρέπονται σε αποσπάσεις και θα εξετάζονται σε ετήσια βάση.

**Αναδιάρθρωση Υπηρεσιών**

Στο επόμενο διάστημα θα συνταχθεί το νέο πλάνο επάνδρωσης των Υπηρεσιών. Αυτό θα ξεκινάει από τη βάση, αναβαθμίζοντας ή υποβαθμίζοντας Πυρ. Κλιμάκια και Π.Υ. Τα κριτήρια θα διαμορφωθούν σύμφωνα με τις πραγματικές ανάγκες των κατά τόπους Υπηρεσιών (συμβάντα, χλμ. αποστάσεις, έκταση, τοποθεσία). Το άθροισμα των οργανικών θέσεων των Π. Κλιμακίων και Π. Υπηρεσιών (πόλης προτίμησης), θα είναι ουσιαστικά ο αριθμός της δύναμης του Νομού (Νομός συμφερόντων). Επίσης, τα **«άρθρα**» τα οποία θα επανεξεταστούν, θα ενσωματωθούν στις οργανικές θέσεις και θα έχουν εφαρμογή από την έναρξη ισχύος του εν λόγο νομοσχεδίου και έπειτα. Επανεξέταση θα γίνει και για τους υπαλλήλους που εκτελούν υπηρεσία γραφείου (ετήσιος έλεγχος).

Επίσης έγιναν ερωτήσεις από τον πρόεδρο της Ένωσης για τις επιφυλακές να γίνει ένα πλαίσιο που να μη γίνεται κατάχρηση, όπως και επίσης για τα κλιμάκια των εθνικών οδών όπου δε υπάρχουν κτιριακές εγκαταστάσης και ταλαιπωρούνται οι συνάδελφοι με μετακινήσεις. Οι απαντήσεις του κ. Ράπανου ήταν ότι είναι στο πρόγραμμά να λυθούν αυτές οι παθογένειες όσο πιο σύντομα γίνεται.

**Συμπεράσματα**

Ασφαλώς, η όλη διαδικασία δεν έχει τελειώσει ακόμη…

ΑΠΟ ΤΑ ΠΑΡΑΠΑΝΩ ΌΛΑ ΕΙΝΑΙ ΑΚΟΜΗ ΣΤΟ ΣΤΑΔΙΟ ΤΗΣ ΕΠΕΞΕΡΓΑΣΙΑΣ ΚΑΙ ΜΠΟΡΕΙ ΝΑ ΥΠΑΡΞΟΥΝ ΑΝΑΤΡΟΠΕΣ.

Αναδεικνύεται η πολιτική βούληση και είναι δεδομένο ότι ρέπει προς την κατεύθυνση της επίλυσης των χρόνιων προβλημάτων του Πυροσβεστικού Σώματος. Η συμμετοχή του απλού πυροσβέστη στη διαβούλευση **(με πάνω από 1.800 μηνύματα**, τα οποία όλα διαβάστηκαν και επεξεργάστηκαν), το αποδεικνύει περίτρανα. Όμως, πρέπει να ήμαστε σε **επαγρύπνηση** μέχρι το τελικό νομοσχέδιο να ολοκληρωθεί.

**Για το Διοικητικό Συμβούλιο**

**Ο ΓΕΝΙΚΟΣ ΓΡΑΜΜΑΤΕΑΣ Ο ΠΡΟΕΔΡΟΣ**

**ΚΟΤΡΩΝΗΣ ΠΑΝΑΓΙΩΤΗΣ ΥΦΑΝΤΗΣ ΕΥΑΓΓΕΛΟΣ**